section_heading: Radnja
paragraph_text: Yuri je sada već uspostavio vrlo dobre odnose s Baptisteom, ali biva užasnut nakon što ovaj zarobljava Weisza kao "dar". Baptiste poziva Yurija da ubije Weisza. Nakon što Yuri odbija, Baptiste uzima pištolj i polako povlači otponac. Yuri može reći "stani" u svakom trenutku, ali to kaže tek nakon pucnja. Nakon što nije spriječio Weiszovo ubojstvo, Yuri odlazi u hotel i bar, vlasništvo Baptistea, i počne razgovarati s barmenom. Barmen mu ponudi kombinaciju baruta i kokaina. Nakon što je ušmrkao dozu, Yuri odlazi u grad i počinje halucinirati. Suprotstavlja mu se jednoruka djevojka, Weiszova utvara i dvojica čuvara. Počinje dolaziti k sebi i ugleda afričku prostitutku na sebi, kako mu vadi novac iz lisnice. Ne brine oko toga već jesu li vodili ljubav, jer je prije odbio atraktivne afričke djevojke zbog straha od AIDS-a. Prostitutka govori francuski, a Yuri je na francuskom upita ima li AIDS. Ona mu ne odgovara.